ইসলাম ধর্মে কবি ও কবিতাকে কতটা সমর্থন দেওয়া হয়েছে, সে প্রসঙ্গে ‘প্রিয়.কম’-এর ইসলাম বিভাগের এডিটর ইনচার্জ মাওলানা মিরাজ রহমান বলেন, ‘রাসূল (সা.)-এর আগমন ঘটেছিলো আরবি সাহিত্যের সোনালী যুগে। বিখ্যাত ইতিহাসবিদদের মতে, সাহিত্য ছিল রাসূল (সা.)-এর অন্যতম একটি মোজেজা। তিনি ছিলেন সুসাহিত্যিক। মহানবী (সা.) ছিলেন আফসাহুল আরব বা আরবীদের মাঝে শ্রেষ্ঠতম সুভাষী। একথা তিনি নিজে বলেছেন। তিনি বলেছেন, আনা আফসাহুল আরব। কল্যাণকর সাহিত্যচর্চায় নবীজি (সা.) উৎসাহ প্রদান করেছেন এবং অকল্যাণকর বা মন্দ সাহিত্য চর্চাকে বাধা প্রদান করেছেন।